KRAJEVNA SKUPNOST davčna št.: 52588068

BUKOVICA-VOLČJA DRAGA matična št.: 5030145

Bukovica 43 Podračun UJP Urad Postojna

### **5293 Volčja Draga** št.: 01401-6000000212

## Z A P I S N I K

**13. redne seje Sveta Krajevne skupnosti Bukovica-Volčja Draga**, **ki je bila**

**29. 3. 2021 v Kulturnem domu v Bukovici**

#### Prisotni člani Sveta KS: Dušan Nemec, Irena Gregorič, Boštan Čečko, Dragan Zorn, Denis Plahuta in Srečko Špacapan.

Na seji sta bila prisotna tudi Tarik Žigon, župan in Matej Brezigar, igralništvo Lon.

Sejo je vodil Dušan Nemec, predsednik Sveta KS.

**Predlagan in potrjen je bil naslednji dnevni red :**

1. Igralni salon v Volčji Dragi (nova koncesija).
2. Potrditev zapisnika 12. redne seje in pregled izvrševanja sklepov.
3. Pobude in vprašanja članov Sveta KS ter informacije.

Ad) 1

**Igralnica, igralni salon v Volčji Dragi**

Predsednik Dušan Nemec pozdravil prisotne, pove o čem je tematika. Preda besedo županu.

Župan Tarik Žigon predstavi predlog za koncesijo za igralnico v nekdanjem Paquitotu. Stvar je v pripravi, soglasje daje občinski svet, sosednje občine pa mnenje.

Matej Brezigar iz Rožne doline, 30 let v igralništvu;

Pove, da vidi v Volčji Dragi priložnost, da se z relativno majhnim vložkom zažene igralniško dejavnost, ki je zadnje leto zamrla. Ima svoje (novo) igralniško podjetje, oprema je v igralnici, ima že dogovor z lastnikom objekta, ter z lastnikom opreme, v kolikor mu bo podeljena koncesija.

Dejavnost: igralnica, restavracija, prenočitvene dejavnosti. Ime igralnice ostane (Paquito), dejavnost nekako podobna kot v preteklosti….

Predvideva cca. 300.000 koncesijske dajatve za občino, zaposliti cca. 15 delavcev in še dodatnih 15 ko se uredi tudi sobe.

Mnenja članov Sveta KS:

Dušan Nemec: Matej Brezigar je domačin, v zadevi vidi nekaj pozitivnega (nova delovna mesta) in ohranjanje tradicije.

Dragan Zorn: sem vesel tega projekta oziroma pobude, koncesija za občino pomeni veliko. Pobudo pozdravljam in mu želim, da bi ob vseh teh krizah uspel…

Tudi Irena Gregorič se strinja, da bi bila igralnica dobra za kraj…. Pozitivno glede zaposlitev, dobro za krajane.

Srečko Špacapan povpraša o časovnemu poteku odprtja restavracije. G. direktor pove, da bo potrebna obnova sob in kuhinje…. Potrebno bo urediti vse papirje. Srečko pove še, da se je pogovarjal tudi z nekaterimi krajani, ki gledajo na stvar pozitivno. Poudarek je na zaposlovanju domačinov, ter da bi se uporabljalo domače proizvajalce in izvajalce v čim večji meri.

Boštjan Čečko: pozdravlja projekt, dosedanje obratovanje na kraj ni delovalo negativno…. Želi vse dobro…

Denis Plahuta: podpira ponovno odprtje, ker živi v neposredni bližini pove, da tudi sosedje – krajani podpirajo, da bi se spet odprla dejavnost, saj nikoli ni bilo problemov med krajani in igralnico.

Direktor: dobrodošli v restavraciji, v igralništvu pa lokalni igralci niso preveč dobrodošli v smislu zasvojenosti igralcev.

Iz razprave je razvidno, da ima Svet KS pozitivno mnenje glede odprtja igralnice v Volčji Dragi.

Ad) 2

**Potrditev zapisnika 12. redne seje in pregled sklepov**

Svet KS se je seznanil s zapisnikom 12. redne seje in soglasno sprejel **SKLEP: zapisnik 12**. redne seje je sprejet. Svet se je seznanil tudi z izvrševanjem sklepov.

Boštjan pove, da je premaknil odtoka na pokopališču, potrebno je še malo silikona, pa ne bo puščalo.

Ad) 3

**Vprašanja in pobude članov Sveta KS ter informacije**

* 1. Kljuko pri glavnih vratih na pokopališču: potrebno zamenjati ključavnico. Uredi Dušan Nemec.
  2. Irena Gregorič ponovno opozori na kanal proti Šampionki…. En del je uredil Jožko Bonutti. Dušan pove, da bo poskušal prepričati župana, da nekaj prispeva občina.
  3. Boštjan Čečko je vprašal glede urejanja avtobusne postaje pri odcepu za Martinjak. Krajevna skupnost nima informacij, kaj in kako v tem trenutku načrtuje občina Renče-Vogrsko.
  4. Optika: zanimanje in potrebe so velike. Ni vprašanje, kdo bi bil naročnik, ampak, kdaj se bo optika gradila. Optika zanima in jo potrebuje skoraj vsaka hiša.
  5. Dušan Nemec pove, da se je menda gradilo-saniralo? vodovod na Gregoričev hrib vendar KS za zadevo ni niti vedela. Nima pa nobenih informacij.

Zapisnik napisal Predsednik Sveta KS

Stanko Šemrl Dušan Nemec